Rozhodnutie Európskeho parlamentu o žiadosti o ochranu imunity a výsad Jannisa Sakellariou (2006/2145(IMM))



Úradný vestník 306 E , 15/12/2006 S. 0095 - 0096



P6_TA(2006)0359 Žiadosť o ochranu poslaneckej imunity Jannisa Sakellariou Rozhodnutie Európskeho parlamentu o žiadosti o ochranu imunity a výsad Jannisa Sakellariou (2006/2145(IMM)) Európsky parlament, - so zreteľom na žiadosť, ktorú 6. júna 2006 podal Jannis Sakellariou o ochranu svojej imunity v rámci súdneho konania prebiehajúceho pred gréckym súdom, a ktorá bola oznámená na plenárnej schôdzi 12. júna 2006, - po vypočutí Jannisa Sakellariou v súlade s článkom 7 ods. 3 rokovacieho poriadku, - so zreteľom na článok 9 Protokolu o výsadách a imunitách Európskych spoločenstiev z 8. apríla 1965, ako aj na článok 6 ods. 2 Aktu o priamych a všeobecných voľbách poslancov Európskeho parlamentu z 20. septembra 1976, - so zreteľom na rozsudky Súdneho dvora Európskych spoločenstiev z 12. mája 1964 a 10. júla 1986 [1], - so zreteľom na článok 6 ods. 3 a článok 7 rokovacieho poriadku, - so zreteľom na správu Výboru pre právne veci (A6-0273/2006), A. keďže bol Jannis Sakellariou v piatych priamych voľbách, ktoré sa uskutočnili 10. až 13. júna 1999, zvolený za poslanca Európskeho parlamentu a keďže Európsky parlament 15. decembra 1999 [2] preskúmal jeho osvedčenie o zvolení za poslanca, B. keďže voči poslancom Európskeho parlamentu sa nesmie viesť vyšetrovanie v žiadnej forme, nesmú byť zadržaní alebo stíhaní za vyjadrené názory alebo za hlasovanie pri výkone svojej funkcie [3], C. keďže imunita voči súdnemu konaniu, ktorú majú poslanci Európskeho parlamentu, zahŕňa aj imunitu voči občianskoprávnemu konaniu a fortiori, ak v týchto konaniach ide o značnú represívnu náhradu škody, D. keďže Európsky parlament rozhodol 23. septembra 2003, že ochráni imunitu a výsady Jannisa Sakellariou v súvislosti s tým istým súdnym konaním, a že postúpi svoje rozhodnutie a správu gestorského výboru príslušnému gréckemu súdu, E. keďže žalobca nepokračoval v súdnom konaní, na ktoré sa vzťahuje rozhodnutie Európskeho parlamentu z 23. septembra 2003, a obnovil konanie prostredníctvom súdneho predvolania z 20. decembra 2005 až po tom, ako Jannis Sakellariou prestal byť poslancom Európskeho parlamentu, F. keďže sa skutková podstata jednoznačne týka vyjadrenia názoru Jannisa Sakellarioua počas výkonu jeho funkcie poslanca Európskeho parlamentu v zmysle článku 9 Protokolu o výsadách a imunitách Európskych spoločenstiev, G. keďže imunita udelená poslancom Európskeho parlamentu na základe článku 9 uvedeného protokolu je v záujme samotného Európskeho parlamentu, je absolútna a nemožno sa jej vzdať, okrem toho sa zachováva v prospech inštitúcie aj po skončení výkonu funkcie poslanca Európskeho parlamentu, 1. ochraňuje imunitu a výsady Janisa Sakellariou; 2. poveruje svojho predsedu, aby toto rozhodnutie a správu gestorského výboru ihneď postúpil oddeleniu pre občianskoprávne záležitosti aténskeho súdu prvého stupňa. [1] Vec 101/63 Wagner/Fohrmann a Krier, Zb. 1964, s. 383 a vec 149/85 Wybot/Faure a iní, Zb. 1986, s. 2391. [2] Rozhodnutie Európskeho parlamentu o preskúmaní osvedčení o zvolení za poslanca po piatych priamych voľbách do Európskeho parlamentu, ktoré sa uskutočnili 10. až 13. júna 1999 (Ú. v. ES C 296, 18.10.2000, s. 93). [3] Článok 9 Protokolu o výsadách a imunitách Európskych spoločenstiev. --------------------------------------------------